ข้อบัญญัติองค์การบริหารส่วนตำบลท่าทองหลางข้อบัญญัติองค์การบริหารส่วนตำบลท่าทองหลางเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลท่าทองหลางอำเภอบางคล้า จังหวัดฉะเชิงเทราพ.ศ. ๒๕๕๔ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๖) พ.ศ. ๒๕๕๒ องค์การบริหารส่วนตำบลท่าทองหลางโดยความเห็นชอบของสภาองค์การบริหารส่วนตำบลท่าทองหลาง และนายอำเภอบางคล้า จึงตราข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลท่าทองหลาง เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลท่าทองหลางอำเภอบางคล้า จังหวัดฉะเชิงเทรา พ.ศ. ๒๕๕๔ข้อ ๒ ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑] และให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณด้านเหนือ จดเส้นขนานระยะ ๕๐ เมตร กับคลองท่าทองหลาง ฝั่งตะวันตกด้านตะวันออก จดเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๑๒๑ด้านใต้ จดเส้นตั้งฉากกับทางหลวงแผ่นดินหมายเลข ๓๑๒๑ที่จุดซึ่งทางหลวงแผ่นดินหมายเลข ๓๑๒๑ บรรจบกับถนนสาธารณะไม่ปรากฏชื่อด้านตะวันตกจดทางหลวงแผ่นดินหมายเลข ๓๑๒๑ ฟากตะวันออกบริเวณที่ ๒ หมายความว่า๒.๑ พื้นที่ในบริเวณด้านเหนือ จดเส้นขนานระยะ ๕๐ เมตร กับคลองท่าทองหลางฝั่งใต้ และเขตปฏิรูปที่ดินเพื่อเกษตรกรรม ด้านตะวันออก จดเส้นขนานระยะ ๕๐ เมตรกับคลองท่าทองหลางฝั่งตะวันตก ด้านใต้ จดเส้นขนานระยะ ๕๐ เมตรกับคลองลำชวดบางกระพ้อ ฝั่งเหนือ ด้านตะวันตก จดเส้นขนานระยะ ๑,๑๐๐ เมตร กับศูนย์กลางทางหลวงแผ่นดินหมายเลข ๓๑๒๑และเขตปฏิรูปที่ดินเพื่อเกษตรกรรมทั้งนี้ ยกเว้นบริเวณที่ ๑๒.๒ พื้นที่ในบริเวณด้านเหนือ จดเขตเทศบาลตำบลบางคล้าการประปาส่วนภูมิภาคอำเภอบางคล้า ด้านตะวันออก จดเส้นขนานระยะ ๑,๒๐๐ เมตร กับศูนย์กลางทางหลวงแผ่นดินหมายเลข ๓๑๒๑ ด้านใต้ จดเส้นขนานระยะ๕๐ เมตร ฝั่งตะวันออกกับคลองท่าทองหลาง ฝั่งเหนือ ด้านตะวันตก จดเส้นขนานระยะ ๕๐เมตร กับคลองท่าทองหลาง๒.๓ พื้นที่ในบริเวณด้านเหนือ จดเส้นขนานระยะ ๕๐ เมตรกับคลองลำชวดบางกระพ้อและคลองท่าทองหลาง ฝั่งใต้ ด้านตะวันออก จดเส้นขนานระยะ ๑,๒๐๐ เมตร กับศูนย์กลางทางหลวงแผ่นดินหมายเลข ๓๑๒๑และเขตปฏิรูปที่ดินเพื่อเกษตรกรรม ด้านใต้ จดเส้นขนานระยะ ๒๕๐ เมตร กับศูนย์กลางทางหลวงแผ่นดินหมายเลข๓๐๔ ด้านตะวันตก จดเขตองค์การบริหารส่วนตำบลเสม็ดเหนือบริเวณที่ ๓ หมายความว่าพื้นที่ในเขตองค์การบริหารส่วนตำบลท่าทองหลาง ยกเว้นพื้นที่ในบริเวณที่ ๑และบริเวณที่ ๒ทั้งนี้ ตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๔) ไซโลเก็บผลผลิตการเกษตร(๕) สุสานและฌาปนสถาน ตามกฎหมายว่าด้วยสุสานและฌาปนสถาน(๖) โรงกำจัดขยะมูลฝอย(๗) โรงซื้อขายเศษวัสดุข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) โรงกำจัดขยะมูลฝอยข้อ ๖ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)อาคารพาณิชยกรรมประเภทห้องแถวหรือตึกแถวและอาคารพาณิชยกรรมขนาดใหญ่ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๓) อาคารอยู่อาศัยประเภทห้องแถวหรือตึกแถวบ้านแถวและอาคารพักอาศัยประเภทอาคารขนาดใหญ่(๔) อาคารอยู่อาศัยประเภทอาคารชุดตามกฎหมายว่าด้วยอาคารชุดหรือหอพักตามกฎหมายว่าด้วยหอพัก(๕) โรงแรมตามกฎหมายว่าด้วยโรงแรมข้อ ๗ ภายในบริเวณพื้นที่ที่กำหนดไว้ตามข้อ ๔ ข้อ๕ และข้อ ๖ ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ ๘ อาคารที่มีอยู่แล้วในพื้นที่ที่กำหนดไว้ตามข้อ๔ ข้อ ๕ และข้อ ๖ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ และข้อ ๖ข้อ ๙ อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนแปลงการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการเท่านั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๐ ให้นายกองค์การบริหารส่วนตำบลท่าทองหลางรักษาการให้เป็นไปตามข้อบัญญัตินี้ประกาศณ วันที่ ๑๔ ธันวาคม พ.ศ. ๒๕๕๔ว่าที่ร้อยตรีสมยศ อินทร์สุวรรณ์นายกองค์การบริหารส่วนตำบลท่าทองหลาง[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลท่าทองหลางเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลท่าทองหลางอำเภอบางคล้า จังหวัดฉะเชิงเทรา พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๗ มิถุนายน๒๕๕๕ชาญ/ผู้ตรวจ๘ มิถุนายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๘๗ ง/หน้า ๕๖/๓๐ พฤษภาคม ๒๕๕๕